હવે આની તો હું બહુ જ આતુરતા થી રાહ જોતો હતો અને ખાલી હું જ નહિ પણ ઘણા બધા લોકો આની રાહ જોતા હતા. અને રાહ જોવડાવી ને સાવરિયા જેવો ફિયાસ્કો ના કર્યો એ વાત નો તો આનંદ છે જ પણ ખરેખર ફૂલ એન્ટરટેઈનમેન્ટ પૂરું પાડ્યું એની વધારે ખુશી છે! પહેલી વાર ગુજરાતી મુવી થીએટરમાં જોયું અને એ પણ હાઉસફુલ (આ મુવી જોવા ગયો એ કિસ્સા પર આખી અલગ જ પોસ્ટ લખાઈ જાય એટલું બધું કહેવા જેવું છે, તો એના વિષે ફરી ક્યારેક ડીટેઇલ માં લખીશ, અત્યારે બસ મુવી વિષે)! એક તો આપણી લેન્ગવેજ, જાણીતા લોકેશન્સ, ઘણા જાણીતા ચહેરા અને મસ્ત મજાના ડાયલોગ્સ, ટૂંકમાં એક ફૂલફટાક એન્ટરટેઈનમેન્ટની મસ્ત ગુજરાતી ડીશ જેવું મુવી! જો કે હજુ ધરાયો તો નથી, ફરી ફરીને ખાવાની ઈચ્છા થાય એવી ડીશ હતી. ડાયલોગ્સ યાદ રહી જાય એવા અને રહી રહીને હસાવી જાય એવા જોરદાર હતા. મેહુલ સુરતીએ સજાવેલા મસ્ત મજાના સોન્ગ્સ પણ જોરદાર! હવે બસ એની DVD જલ્દી આવે એની જ રાહ જોઇને બેઠો છું!